L 228/40
MT
Il-Ġurnal Uffiċjali tal-Unjoni Ewropea
15.9.2023
(6)
Jixraq li dawk ir-rekwiżiti jibqgħu japplikaw għall-operaturi tal-inġenji tal-ajru li joperaw bħala traffiku tal-ajru ġenerali fl-ispazju tal-ajru tal-Ajru Uniku Ewropew, matul il-fażijiet kollha tat-titjir u fiż-żona ta’ moviment talajrudrom, bl-eċċezzjoni tal-inġenji tal-ajru msemmija fl-Artikolu 2(3)(a) tar-Regolament (UE) 2018/1139.
Jenħtieġ li l-Istati Membri jkunu responsabbli biex jiżguraw li l-operazzjonijiet ta’ dawn l-inġenji tal-ajru jqisu kif xieraq is-sikurezza tan-navigazzjoni tal-inġenji tal-ajru l-oħra kollha.
L-Istati Membri jistgħu, madankollu, jiddeċiedu li japplikaw dan ir-Regolament għal dawk l-inġenji tal-ajru.
(7)
F’konformità mal-kamp ta’ applikazzjoni tar-Regolament (KE) Nru 29/2009, jenħtieġ li dan ir-Regolament jipprevedi l-istess eċċezzjonijiet għar-rekwiżiti tal-kollegament tad-data kif mogħtija skont id-Deċiżjoni ta’ Implimentazzjoni tal-Kummissjoni (UE) 2019/2012 (7).
(8)
L-Artikolu 14(2) tar-Regolament ta’ Implimentazzjoni (UE) Nru 1079/2012 ippreveda eżenzjonijiet mill-obbligu li inġenju tal-ajru jitħaddem meta r-radju jkun meħtieġ li t-tagħmir tar-radju tiegħu jkollu kapaċità ta’ spazjar talkanali ta’ 8,33 kHz.
Dan ir-Regolament jenħtieġ li ma jbiddilx l-eżenzjonijiet eżistenti.
(9)
L-iżvilupp tar-rekwiżiti f’dan ir-Regolament qies b’mod xieraq il-kontenut tal-Pjan Regolatorju tal-ATM u l-kapaċitajiet ta’ komunikazzjoni, navigazzjoni u sorveljanza li jinsabu fih.
(10)
Bl-opinjoni 01/2023 tagħha, l-Aġenzija tas-Sikurezza tal-Avjazzjoni tal-Unjoni Ewropea ħejjiet u ressqet lillKummissjoni abbozz ta’ regoli ta’ implimentazzjoni f’konformità mal-Artikolu 75(2)(b) u (c), u l-Artikolu 76(1) tarRegolament (UE) 2018/1139.
(11)
Il-miżuri previsti f’dan ir-Regolament huma f’konformità mal-opinjoni tal-kumitat stabbilit f’konformità malArtikolu 127 tar-Regolament (UE) 2018/1139,
ADOTTAT DAN IR-REGOLAMENT:
Artikolu 1 Suġġett u kamp ta’ applikazzjoni 1.
Dan ir-Regolament jistabbilixxi regoli tal-operat relatati mal-użu tal-ispazju tal-ajru u rekwiżiti dwar it-tagħmir talinġenji tal-ajru meħtieġ biex jitħaddmu b’mod sikur u uniformi fl-ispazju tal-ajru tal-Ajru Uniku Ewropew. 2.
Dan ir-Regolament għandu japplika għall-operaturi tal-inġenji tal-ajru msemmija fl-Artikolu 2(1)(b)(i) u (ii) u l-Artikolu 2(1)(c), tar-Regolament (UE) 2018/1139 li huma involuti fit-traffiku tal-ajru ġenerali u joperaw lejn l-ispazju talajru tal-Ajru Uniku Ewropew, fih jew ’il barra minnu.
Artikolu 2 Definizzjonijiet Għall-finijiet ta’ dan ir-Regolament ta’ Implimentazzjoni, għandhom japplikaw id-definizzjonijiet li ġejjin: (1) “unità ta’ kontroll tat-traffiku tal-ajru (ATC)” tfisser terminu ġeneriku li skont il-każ, ifisser ċentru ta’ kontroll taż-żona, unità ta’ kontroll tal-avviċinament jew torri ta’ kontroll tal-ajrudrom; (2) “servizz ta’ kollegament tad-data” tfisser sett ta’ tranżazzjonijiet relatati mal-ġestjoni tat-traffiku tal-ajru, appoġġati minn komunikazzjonijiet ta’ kollegament tad-data mill-ajru għall-art, u li għandhom għan operazzjonali ċar u li jibdew u jintemmu ma’ avveniment operazzjonali; (3) “operazzjoni ta’ offset carrier” tfisser sitwazzjoni meta l-kopertura operazzjonali deżinjata ma tistax tiġi żgurata minn trażmettitur fuq l-art wieħed, u meta biex jiġu minimizzati l-problemi ta’ interferenza, is-sinjali ta’ żewġ trażmettituri tal-art jew aktar, jiġu kkumpensati bil-frekwenza nominali u ċentrali tal-kanal.
(7) Id-Deċiżjoni ta’ Implimentazzjoni tal-Kummissjoni (UE) 2019/2012 tad-29 ta’ Novembru 2019 dwar l-eżenzjonijiet skont l-Artikolu 14 tar-Regolament tal-Kummissjoni (KE) Nru 29/2009 li jistabbilixxi rekwiżiti dwar servizzi ta’ kollegament tad-data għallAjru Uniku Ewropew (ĠU L 312, 3.12.2019, p. 95).